Piliuona

Piliuona on küla Leedus Kaunase rajoonis, Taurakiemise valla halduskeskus. 

Külas on keskkool, postkontor ja raamatukogu. Küla lähistel paikneb Piliuona linnamägi.

Linnamäge uuriti põhjalikult Kaunase veehoidla rajamise eel, mil osa sellest üle ujutati. Selgus, et sinna oli linnus rajatud neljal korral. Esimese juures paiknesid ka nüüdseks üleujutatud muinaskalmed, mis olid kasutusel teisel ja esimesel sajandil eKr. Viimased kolm linnust ehitati linnamäele vahemikus XIII–XIV sajand.

Küla on esimest korda mainitud aastal 1586. Enne Kaunase hüdroelektrijaama rajamist asus küla praegusest asupaigast veidi maad põhja pool. Veehoidla rajamise eel kuulus küla põhiliselt Nemunase teisel kaldal asunud Darsūniškise kihelkonda. Pärast uue küla rajamist ehitati sinna aastal 1992 Taurakiemise kultuurikeskuse juurdeehitisena kabel, mis allub Pakuonise kihelkonnale.

Viited

Välislingid 

Küla portaalis vietoves.Lt
Leedu külad
Kaunase rajoon